ഇയാള് ഇന്ത്യയുടെ തുറുപ്പു ചീട്ടാകും, പൂജാരയേയോ രഹാനെയേയോ മാറ്റണം നിര്ദേശവുമായി മുന് ഇന്ത്യന്താരം മുംബൈ : ഇംഗ്ലണ്ടിനെതിരായ മൂന്നാം ക്രിക്കറ്റ് ടെസ്റ്റില് ചേതേശ്വര് പൂജാരയേയോ, അജിന്ക്യ രഹാനെയേയോ മാറ്റി പകരം സൂര്യകുമാര് യാദവിനെ കളിപ്പിക്കണമെന്ന് മുന് താരം ഫറൂഖ് എന്ജിനീയര്. സൂര്യകുമാര് ക്ലാസ് താരമാണ്. വളരെ നല്ല ബാറ്റ്സ്മാനെന്നതിനപ്പുറം സൂര്യകുമാര് നല്ലൊരു ഫീല്ഡറും കൂടിയാണെന്നും എന്ജിനീയര് പറഞ്ഞു. സൂര്യകുമാര് യാദവ് വളരെ ആക്രമണോത്സുകനായ താരമാണ്. അതിവേഗത്തില് സെഞ്ചുറി നേടാനും അതിലും വേഗത്തില് 7080 റണ്സ് അടിച്ചെടുക്കാനും അദ്ദേഹത്തിനു സാധിക്കും. ഇംഗ്ലണ്ടിനെതിരായ ടെസ്റ്റ് പരമ്ബരയില് ഇന്ത്യയുടെ തുറുപ്പുചീട്ടാകും സൂര്യകുമാറെന്നും ഫറൂഖ് എന്ജിനീയര് അഭിപ്രായപ്പെട്ടു. മൂന്നാം ടെസ്റ്റ് നടക്കുന്ന ഹെഡിങ്ലിയിലെ പിച്ച് മികച്ച ടെസ്റ്റ് വിക്കറ്റ് തന്നെയായിരിക്കും. ലോകത്തെ തന്നെ ഏറ്റവും മികച്ച ബാറ്റിങ് പിച്ചുകളിലൊന്നാണിത്. അതുകൊണ്ടുതന്നെ സൂര്യകുമാര് യാദവിന് ഉറപ്പായും അവസരം നല്കണം. ഈ ടീമിലെ തുറുപ്പുചീട്ട് തീര്ച്ചയായും സൂര്യകുമാറാണ്. ഫാറൂഖ് എന്ജിനീയര് പറഞ്ഞു. ടീം തിരഞ്ഞെടുക്കാന് അവസരമുണ്ടായിരുന്നെങ്കില് ചേതേശ്വര് പൂജാരയ്ക്കോ അജിന്ക്യ രഹാനെയ്ക്കോ പകരം സൂര്യകുമാറിനെ കളിപ്പിക്കുമായിരുന്നു. പൂജാരയും രഹാനെയും ക്ലാസ് താരങ്ങളാണെന്ന കാര്യത്തില് സംശയമില്ല. പക്ഷേ, സൂര്യകുമാറാണ് യഥാര്ഥ മാച്ച് വിന്നര് ഫാറൂഖ് എന്ജിനീയര് പറഞ്ഞു. ഇംഗ്ലണ്ടിനെതിരായ ടെസ്റ്റ് മല്സരങ്ങളില് ആര് അശ്വിനെ കളിപ്പിക്കാത്തതിനെയും ഫറൂഖ് എന്ജിനീയര് ചോദ്യം ചെയ്തു. ബൗളിങ്ങില് മജീഷ്യനാണ്. ബാറ്റിങ്ങിലാകട്ടെ, പോരാളിയും. ലോക ടെസ്റ്റ് ചാമ്ബ്യന്ഷിപ്പിലും അശ്വിന്റേത് മികച്ച പ്രകടനമാണ്. എന്നിട്ടും ഇംഗ്ലണ്ടിനെതിരായ മല്സരങ്ങളില് അശ്വിനെ കളിപ്പിക്കാതിരുന്നത് എന്തുകൊണ്ടാണെന്ന് ഫറൂഖ് എന്ജിനീയര് ചോദിച്ചു.